དེ་རིང་སྔ་དྲོའི་ཆུ་ཚོད་༩།༣༠ཡས་མས་ཙམ་གྱི་ཐོགསྤྱི་འཐུས་ཚོགས་ཟུར་སྤེན་པ་ཚེ་རིང་ལགས་ཀྱིས་ཨ་རིའི་དོན་གཅོད་འཕོ་འགྱུར་དང་འབྲེལ་བའི་གནད་དོན་ཁག་ཅིག་གི་ཐོག་ནས་ཆེས་མཐོའི་ཁྲིམས་ཞིབ་ཁང་ལ་ཁྲིམས་གཏུགས་ཞུས་ཡོད་པ་དང་།སྐབས་དེར་གསར་འགོད་པས་གྱོད་གཞི་ག་རེའི་ཐོག་ཁྲིམས་གཏུགས་གནང་གི་ཡོད་སྐོར་དྲིས་པར་ཁོང་གིས།གྱོད་གཞི་དེ་ཚོའི་སྐོར་ལ་དམིགས་བསལ་ཞུ་བའི་འདོད་པ་གང་ཡང་མེད།ཁྲིམས་ཞིབ་ཁང་ལ་བཅར་རྗེས་གཞི་ནས་གནས་ཚུལ་གསལ་པོ་ཆགས་ཡོང་གི་རེད།ཁྲིམས་ཞིབ་ཁང་ནས་ངོས་ལེན་གནང་སོང་ན་གནས་ཚུལ་ག་རེ་དང་ག་རེའི་སྒང་གྱོད་གཏུག་བྱེད་ཀྱི་ཡོད་པ་ཁ་གསལ་པོ་ཆགས་ཡོང་གི་རེད།གྱོད་གཞི་དེ་མ་ཉེས་ཁག་གཡོགས་ཀྱིས་ངས་བྱས་མེད་པ་ཞིག་ལ་བྱས་པ་རེད་གསུང་གི་ཡོད་པ་རེད།དེའི་བརྒྱུད་རིམ་ཆ་ཚང་ཞིག་ངས་ཞུ་མ་དགོས་པར་རྣམ་པ་ཚོས་མཁྱེན་གྱི་ཡོད་པ་རེད།ཁྲིམས་ཀྱི་གནད་དོན་ཆགས་ཀྱི་ཡོད་པས་ཁྲིམས་ཞིབ་ཁང་ནས་ཐག་གཅོད་ག་རེ་གནང་བ་ཡིན་ན་དེ་གཞིར་བཟུང་འགྲོ་རྒྱུ་ཡིན།ཞེས་གསུངས་བྱུང་།